

**LIETUVOS RESPUBLIKOS energetikos MINISTERIJA**

Biudžetinė įstaiga, Gedimino pr. 38, 01104 Vilnius,

Tel. (8 5) 203 4696, faks. (8 5) 203 4692, el. p. info@enmin.lt, <http://enmin.lrv.lt>

Duomenys kaupiami ir saugomi Juridinių asmenų registre, kodas 302308327

|  |  |  |  |
| --- | --- | --- | --- |
| UAB „Investicijų ir verslo garantijos“Lietuvos Respublikos finansų ministerijai |  | 2024-  | Nr.  |
|  |  |  |

**dėl įsakymų projektų TEIKIMO IŠVADOMS GAUTI**

Lietuvos Respublikos energetikos ministerija, vadovaudamasi Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr.528 „Dėl Atsakomybės ir funkcijų paskirstymo tarp institucijų įgyvendinant 2014–2020 metų Europos Sąjungos fondų investicijų veiksmų programą“, 6.2.7 papunkčiu, parengė ir vadovaudamasi 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimo Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, 68.2 papunkčiu, teikia išvadoms gauti:

1. 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ **04.3.1-VIPA-V-101** priemonės „Valstybei nuosavybės teise priklausančių pastatų atnaujinimas“ projektų finansavimo sąlygų aprašo Nr. 1, patvirtinto Lietuvos Respublikos energetikos ministro 2016 m. liepos 4 d. įsakymu Nr. 1-194 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-VIPA-V-101 priemonės „Valstybei nuosavybės teise priklausančių pastatų atnaujinimas“ projektų finansavimo sąlygų aprašo Nr. 1 patvirtinimo“, pakeitimo projektą (toliau – Įsakymo projektas Nr. 1)
2. 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ **04.3.1-VIPA-T-113** priemonės „Valstybei nuosavybės teise priklausančių pastatų atnaujinimas (II)“ projektų finansavimo sąlygų aprašo Nr. 1, patvirtinto Lietuvos Respublikos energetikos ministro 2018 m. liepos 17 d. įsakymu Nr. 1-204 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-VIPA-T-113 priemonės „Valstybei nuosavybės teise priklausančių pastatų atnaujinimas (II)“ projektų finansavimo sąlygų aprašo Nr. 1 patvirtinimo“ pakeitimo“ projektą (toliau – Įsakymo projektas Nr. 2, abu kartu – Įsakymų projektai).

Pagrindiniai pakeitimai, susiję su **Įsakymo projektu Nr. 1**, atliekami, siekiant supaprastinti projektų vykdytojų sutartinius įsipareigojimus atlikti grąžinamosios subsidijos grąžinimus. Atsižvelgiant į darbo tvarka su UAB „Investicijų ir verslo garantijos“ ir Lietuvos Respublikos finansų ministerija suderintas formuluotes, Įsakymo projektas Nr. 1 papildomas blanketine nuoroda, pagal kurią projekto vykdytojai grąžinamosios subsidijos lėšas galėtų grąžinti, vadovaujantis 2014–2020 metų grąžintinų ir grąžintų lėšų administravimo taisyklėmis, patvirtintomis Lietuvos Respublikos finansų ministro 2015 m. vasario 12  d. įsakymu Nr. 1K-059 „Dėl 2014–2020 metų grąžintinų ir grąžintų lėšų administravimo taisyklių patvirtinimo“, bei Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu
Nr. 1K-316 „Dėl Projektų administravimo ir finansavimo taisyklių patvirtinimo“.

Pagrindiniai pakeitimai **Įsakymo projekte Nr. 2** atliekami siekiant supaprastinti projektų vykdytojų sutartinius įsipareigojimus atliekant grąžinamosios subsidijos grąžinimus ir planuojant biudžetą. Praktikoje pasitaikė atvejų, kuomet projektas buvo baigtas metų pabaigoje, o grąžinti grąžinamosios subsidijos lėšas reikėjo iki kalendorinių metų birželio 30 d. nesuplanavus lėšų biudžete. Dėl to, tikslinama formuluotė numatant grąžinimus praėjus metams po projekto veiklų įgyvendinimo.

Įsakymų projektuose taip pat atliktos kitos redakcinio pobūdžio korekcijos.

 Priėmus Įsakymų projektus, neigiamų pasekmių nenumatoma.

Įsakymų projektai tiesiogiai neperkelia ir neįgyvendina Europos Sąjungos teisės aktų, nėra notifikuotini Europos Komisijai.

Įsakymų projektams įgyvendinti kitų teisės aktų pakeisti nereikės.

Įsakymų projektai parengti laikantis Lietuvos Respublikos valstybinės kalbos įstatymo bei Lietuvos Respublikos teisėkūros pagrindų įstatymo reikalavimų ir atitinka bendrinės lietuvių kalbos normas.

Vadovaujantis Numatomo teisinio reguliavimo poveikio vertinimo metodikos[[1]](#footnote-2) 4 punktu, numatomo teisinio reguliavimo poveikio vertinimas neatliekamas.

Įsakymų projektai skelbiami Lietuvos Respublikos Seimo kanceliarijos teisės aktų informacinėje sistemoje (toliau – TAIS).

Atsižvelgiant į tai, kad projekto vykdytojai negali įgyvendinti sutartinių nuostatų, susijusių su grąžinamosios subsidijos kasmetiniais grąžinimais iki kalendorinių metų birželio 30 d., maloniai prašome pastabas ir pasiūlymus dėl Įsakymų projektų pateikti per 5 darbo dienas nuo Įsakymų projektų paskelbimo TAIS. Pažymėtina, kad šiais keitimais pareiškėjams numatomas teigiamas poveikis, kuris neigiamų padarinių nesudarys.

Įsakymų projektus parengė Energetikos ministerijos Investicijų grupė (grupės vadovė Violeta Greičiuvienė, tel. +370 656 411 49 , el. p. violeta.greiciuviene@enmin.lt, tiesioginė rengėja – vyriausioji specialistė Ineta Blakunovaitė, tel. +370 602 161 86, el. p. ineta.blakunovaite@enmin.lt).

PRIDEDAMA:

1. Įsakymo projektas Nr. 1, 2 lapai.

2. Įsakymo projekto Nr. 1 lyginamasis variantas, 2 lapai.

3. Įsakymo projektas Nr. 2, 1 lapas.

4. Įsakymo projekto Nr. 2 lyginamasis variantas, 1 lapas.

5. Antikorupcinio vertinimo pažyma, 1 dokumentas.

Energetikos viceministrė Daiva Garbaliauskaitė

I. Blakunovaitė, +370 602 16 186, el. p. ineta.blakunovaite@enmin.lt

1. Patvirtinta Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“. [↑](#footnote-ref-2)